“Sammen skaber vi tryghed i Danmark” hedder TrygFondens 2030-strategi. Med den titel ønsker vi at understrege, at tryghed i Danmark er en fælles sag, som ingen kan løse alene, og at vi gerne vil bidrage til at mobilisere fælles kræfter for et tryggere samfund.
Med udgangspunkt i den bedst tilgængelige viden arbejder vi blandt andet for, at færre børn og unge begynder at ryge, at flere træder til for hinanden ved hjertestop og at fremme børns og unges trivsel – blandt mange andre indsatsområder.
Vores arbejde foregår i dialog og samarbejde med en lang række aktører. På den baggrund har vi udarbejdet TrygFondens public affairs-principper, som:
Forklarer, hvad TrygFonden forstår ved public affairs.
Beskriver de bærende principper for public affairs-arbejdet.
Beskriver beslutningsgange (governance) omkring public-affairs-beslutninger i TrygFonden.
Download TrygFondens public affairs-principper